Έντι Ταβάρες

Ο **Ουόλτερ Σάμουελ  Ταβάρες ντα Βέιγκα** (Μάιο, 22 Μαρτίου 1992) είναι επαγγελματίας, διεθνής καλαθοσφαιριστής από το Πράσινο Ακρωτήριο. Με ύψος 2,21 μ. αγωνίζεται ως σέντερ για τη Ρεάλ Μαδρίτης του Πρωταθλήματος Ισπανίας και της Ευρωλίγκα. Επιλέχθηκε με την 43η γενική επιλογή στο ντραφτ του ΝΒΑ του 2014 από τους Ατλάντα Χοκς. Είναι βασικό στέλεχος της εθνικής ομάδας καλαθοσφαίρισης του Πρασίνου Ακρωτηρίου. 

Αποτελεί ένα από τους κορυφαίους σέντερ της Ευρώπης, έχει επιλεγεί πέντε φορές στην καλύτερη ομάδα της Ευρωλίγκα (τρεις στην πρώτη πεντάδα, δύο στη δεύτερη), έχει αναδειχτεί τρεις φορές Καλύτερος Αμυντικός, μία φορά MVP του Φάιναλ Φορ και παράλληλα αποτελεί τον πρώτο ριμπάουντερ καθώς και μπλοκέρ στην ιστορία της διοργάνωσης.

## Νεότητα
Ο Ταβάρες γεννήθηκε στο Πράσινο Ακρωτήριο στο νησί Μάιο. Δεν έπαιζε καθόλου μπάσκετ μέχρι τα 17 του χρόνια και το ταλέντο του ανακαλύφθηκε από έναν Γερμανό τουρίστα, που έκανε διακοπές στο Πράσινο Ακρωτήριο το 2009. 

## Επαγγελματική σταδιοδρομία

### Ισπανία
Από το 2009 έως το 2011, ο Ταβάρες έπαιξε για την ομάδα νέων της Γκραν Κανάρια στην 4η Κατηγορία της Ισπανίας.  Το 2011, δόθηκε δανεικός στην ΟΜ Λα Πάλμα της 2ης κατηγορίας της Ισπανίας για την περίοδο 2011–12. Το 2012, επέστρεψε στη Γκραν Κανάρια και έκανε την πρώτη εμφάνισή του στο Πρωτάθλημα Ισπανίας, στις 6 Ιανουαρίου 2013. Έπαιξε επίσης σε τρία παιχνίδια για την Λα Πάλμα την περίοδο 2012–13.

Στις 19 Ιουνίου 2014, ο Ταβάρες υπέγραψε εκ νέου με την Γκραν Κανάρια τριετές συμβόλαιο, ενώ εξακολουθούσε να είναι υποψήφιος για το ντραφτ του ΝΒΑ του 2014.

Στις 26 Ιουνίου 2014, ο Ταβάρες επιλέχθηκε με την 43η γενική επιλογή στο ντραφτ του ΝΒΑ του 2014 από τους Ατλάντα Χοκς, και έγινε ο πρώτος παίκτης που γεννήθηκε στο Πράσινο Ακρωτήριο, ο οποίος επελέγη στο ντραφτ του ΝΒΑ. Στις 26 Αυγούστου 2014, ανακοινώθηκε ότι θα επέστρεφε στη Γκραν Κανάρια για την περίοδο 2014–15. Κατά τη διάρκεια της σεζόν 2014–15, αναδείχτηκε μέλος της Πρώτης Ομάδας του EuroCup.

### Ατλάντα Χοκς
Στις 6 Ιουλίου 2015, ο Ταβάρες εντάχθηκε στους Ατλάντα Χοκς για το Σάμερ Λιγκ του ΝΒΑ του 2015. Τρεις ημέρες αργότερα, υπέγραψε πολυετές συμβόλαιο με τους Χοκς. Έκανε την πρώτη εμφάνισή του για τους Χοκς στις 29 Οκτωβρίου, καταγράφοντας έναν πόντο και ένα ριμπάουντ στη νίκη με 112–101 επί των Νιου Γιορκ Νικς. Κατά τη διάρκεια της πρώτης σεζόν του, χρησιμοποιώντας τον κανόνα της ευέλικτης ανάθεσης, ο Ταβάρες έλαβε πολλαπλές συμμετοχές στους Όστιν Σπερς, Κάντον Τσαρτζ και Μπέικερσφιλντ Τζαμ της Αναπτυξιακής Λίγκας του NBA. Στις 31 Οκτωβρίου 2016 αποτέλεσε παρελθόν από τους Χοκς, αφού εμφανίστηκε σε ένα παιχνίδι για την ομάδα την περίοδο 2016–17.

### Ράπτορς 905
Στις 12 Νοεμβρίου 2016, ο Ταβάρες αποκτήθηκε από τους Ράπτορς 905 της Αναπτυξιακής Λίγκας του NBA.  Στις 6 Φεβρουαρίου 2017, επιλέχθηκε στην ομάδα Ολ Σταρ της Ανατολικής Περιφέρειας για το Ολ Σταρ Γκέιμ της διοργάνωσης του 2017. Στο τέλος της αγωνιστικής περιόδου, αναδείχτηκε Καλύτερος Αμυντικός της Χρονιάς για την Αναπτυξιακή Λίγκα του ΝΒΑ.

### Κλίβελαντ Καβαλίερς
Στις 12 Απριλίου 2017, υπέγραψε με τους Κλίβελαντ Καβαλίερς. Έκανε την πρώτη εμφάνισή του με την ομάδα το ίδιο βράδυ, καταγράφοντας 10 ριμπάουντ και 6 τάπες στην ήττα με 99–83 από τους Τορόντο Ράπτορς. Ο Ταβάρες δεν έπαιξε καθόλου στα πλέι οφ του 2017, λόγω τραυματισμού στο χέρι. Στις 11 Οκτωβρίου 2017, οι Καβαλίερς ανακοίνωσαν στον αθλητή πως δεν θα συνεχίσει στην ομάδα.

### Ρεάλ Μαδρίτης
Στις 10 Νοεμβρίου 2017, ο Ταβάρες υπέγραψε με τη Ρεάλ Μαδρίτης μέχρι το τέλος της περιόδου 2019-20.  Τον Μάιο του 2018, η Ρεάλ Μαδρίτης κατέκτησε την Ευρωλίγκα της χρονιάς 2017–18, αφού νίκησε τη Φενέρμπαχτσε στον τελικό με 85–80. Σε 17 παιχνίδια στην Ευρωλίγκα, ο Ταβάρες είχε μέσο όρο 6.5 πόντους, 5.3 ριμπάουντ και 1.5 τάπες ανά παιχνίδι.

Στις 21 Σεπτεμβρίου 2019, ο Ταβάρες σημείωσε ατομικό ρεκόρ με τις περισσότερες τάπες σε αγώνα του Σούπερ Καπ Ισπανίας, με 7 τάπες στον ημιτελικό έναντι της Φουενλαμπράδα. Η Ρεάλ κατέκτησε το ισπανικό Σούπερ Καπ στις 22 του ίδιου μήνα. Τελικά η σεζόν 2019-20, διακόπηκε λόγω της πανδημίας COVID-19.

Στις 13 Σεπτεμβρίου 2020, κατέκτησε το τρίτο Σούπερ Καπ της καριέρας του, με τη νίκη κόντρα στην Μπαρτσελόνα με 72-67. Στην Ευρωλίγκα της σεζόν 2020-21, ο Ταβάρες επιλέχθηκε για δεύτερη συνεχόμενη φορά στην πρώτη ομάδα της Ευρωλίγκα, έχοντας σε 36 ματς κατά μέσο όρο 11,4 πόντους, 8 ριμπάουντ και 1,8 τάπες. Παράλληλα, κατέκτησε για δεύτερη συνεχόμενη φορά το βραβείο του καλύτερου αμυντικού της χρονιάς.

Στις 12 Σεπτεμβρίου 2021, κατέκτησε ξανά το Σούπερ Καπ Ισπανίας, αφού η Ρεάλ κέρδισε στον τελικό την Μπαρτσελόνα 88-83. Στην Ευρωλίγκα  έφτασε μέχρι τον τελικό, όπου έχασε το τρόπαιο καθώς η Ρεάλ ηττήθηκε στον τελικό από την Αναντολού Εφές 58-57 με τον ίδιο να έχε 14 πόντους (5/8 δίποντα, 4/6 βολές), 11 ριμπαόυντ,1 ασίστ και 1 τάπα σε 21:54′. Τη σεζόν 2021-22 είχε σε 35 αγώνες 10.9 πόντους, 7.5 ριμπάουντ, 1.5 τάπα, 1 ασίστ και 18.4 PIR κατά μέσο όρο. Στις 19 Ιουνίου 2022, κατέκτησε το Πρωτάθλημα Ισπανίας για τρίτη φορά στην καριέρα του, αφού η Ρεάλ κέρδισε στη σειρά των τελικών την Μπαρτσελόνα με 3-1. Στον αγώνα τίτλου είχε νταμπλ-νταμπλ 25 πόντων και 13 ριμπάουντ. Ο Ταβάρες ονομάστηκε Πολυτιμότερος Παίκτης (MVP) των τελικών του Πρωταθλήματος Ισπανίας αφού στη σειρά είχε κατά μέσο όρο 13.2 πόντους, 6.2 ριμπάουντ και 20 βαθμούς στον δείκτη αξιολόγησης ανά παιχνίδι.

Στις 25 Σεπτεμβρίου 2022, κατέκτησε το πέμπτο Σούπερ Καπ Ισπανίας στην καριέρα του, αφού η Ρεάλ κέρδισε στον τελικό την Μπαρτσελόνα 89-83, με τον ίδιο να αναδεικνύεται MVP έχοντας νταμπλ-νταμπλ 24 πόντων και 12 ριμπάουντ, μαζί με 5 τάπες. Στις 11 Ιανουαρίου 2023 κόντρα στον Ερυθρό Αστέρα είχε 17 πόντους (7/8 δίποντα, 3/4 βολές), 12 ριμπάουντ, 3 ασίστ, 4 μπλοκς και 35 PIR σε 27:40’ και πήρε το βραβείο του MVP της 18ης αγωνιστικής. Στις 4 Μαΐου στον τρίτο αγώνα πλέι οφ της Ευρωλίγκα κόντρα στην Παρτιζάν είχε 26 πόντους (4/5 βολές, 11/14 δίποντα), 11 ριμπάουντ, 3 ασίστ, 3 τάπες και 6 κερδισμένα φάουλ σε 35:45 λεπτά, συγκεντρώνοντας 41 βαθμούς στο σύστημα αξιολόγησης και αναδείχτηκε MVP της αγωνιστικής.  Στις 6 Μαΐου στον τέταρτο αγώνα πλέι οφ είχε 15 πόντους (7/8 βολές, 4/7 δίποντα), 7 ριμπάουντ, 2 κλεψίματα, 2 τάπες και 11 κερδισμένα φάουλ σε 28:26 λεπτά, συγκεντρώνοντας 30 βαθμούς στο σύστημα αξιολόγησης και πήρε ξανά το βραβείο του MVP της αγωνιστικής. Συνολικά βοήθησε την Ρεάλ να προκριθεί στο Final-4 της Ευρωλίγκα. και γι' αυτό στις 11 Μαΐου 2023, αναδείχτηκε MVP του μήνα στην Ευρωλίγκα, έχοντας κατά τον Απρίλη/Μάιο 16.3 πόντους, 7.5 ριμπάουντ, 1.8 κοψίματα, 6.3 κερδισμένα φάουλ και 26.8 βαθμούς στο σύστημα αξιολόγησης. Στις 13 Μαΐου, κατέκτησε για τρίτη φορά το βραβείο του Καλύτερου Αμυντικού της χρονιάς στην Ευρωλίγκα. Στις 21 Μαΐου 2023, η Ρεάλ νίκησε στον τελικό της Ευρωλίγκα τον Ολυμπιακό 79-78 και έτσι ο ίδιος κατέκτησε την δεύτερη Ευρωλίγκα της καριέρας του. Ο ίδιος στον τελικό ξεχώρισε κάνοντας νταμπλ νταμπλ 13 πόντων και 10 ριμπάουντ. Συνολικά, ήταν καταλυτικός στο Final-4 και έτσι αναδείχτηκε MVP του τριημέρου για πρώτη φορά στην καριέρα του. Στις 26 Μαΐου ανακοινώθηκε ότι βρίσκεται στην κορυφαία πεντάδα της κανονικής περιόδου στο ισπανικό πρωτάθλημα. 

Στις 17 Σεπτεμβρίου 2023 κόντρα στην Μάλαγα, κατέκτησε το Σούπερ Καπ Ισπανίας με τον ίδιο να έχει νταμπλ-νταμπλ με 12 πόντους και 10 ριμπάουντ. Στις 7 Δεκεμβρίου 2023 κόντρα στον Παναθηναϊκό, έφτασε τους 2.000 πόντους στην καριέρα του στην Ευρωλίγκα. Στις 18 Φεβρουαρίου 2024, κατέκτησε για δεύτερη φορά το Κύπελλο Ισπανίας, αφού η Ρεάλ κέρδισε στον τελικό την Μπαρτσελόνα 96-85. Στις 10 Μαΐου 2024, κατέκτησε για τέταρτη φορά το βραβείο του Καλύτερου Αμυντικού της χρονιάς στο ισπανικό πρωτάθλημα. Στις 13 Μαΐου, ανακοινώθηκε ότι αποτελεί μέλος της δεύτερης καλύτερης ομάδας της Ευρωλίγκα, αφού μέτρησε 9.6 πόντους, 6.6 ριμπάουντ, 1.5 ασίστ, 1.5 μπλοκ και 0,8 κλεψίματα μέσο όρο σε 31 αναμετρήσεις στην κανονική διάρκεια. Στις 12 Ιουνίου 2024, κατέκτησε για τέταρτη φορά στην καριέρα του το ισπανικό πρωτάθλημα, αφού η Ρεάλ νίκησε στη σειρά των τελικών τη Μούρθια 3-0. Στις 5 Ιουλίου 2024, ανακοινώθηκε η ανανέωση του συμβολαίου του με την Ρεάλ μέχρι το 2029, λαμβάνοντας το πόσο των 15 εκατομμυρίων ευρώ συνολικά γι αυτό το διάστημα. 

Στις 29 Νοεμβρίου 2024 κόντρα στην Μπαρτσελόνα για την Ευρωλίγκα είχε 24 πόντους μαζί με 18 ριμπάουντ, 1 ασίστ, 1 κλέψιμο, 2 λάθη και 2 μπλοκ για να γράψει 39 μονάδες στην αξιολόγηση και έτσι αναδείχτηκε για έβδομη φορά MVP της αγωνιστικής στη διοργάνωση. Στις 14 Απριλίου 2025, αναδείχτηκε ο MVP του μήνα Μάρτιου/Απριλίου για την Ευρωλίγκα, αφού ήταν εκ των πρωταγωνιστών των Μαδριλένων σε αυτούς τους δύο μήνες, μετρώντας 16.7 πόντους (77.4% στο δίποντο, 75.9% στις βολές), 7.1 ριμπάουντ και 0.9 μπλοκ κατά μέσο όρο, οδηγώντας τους “Μπλάνκος” στο φινάλε της κανονικής διάρκειας. Στις 18 Απριλίου 2025, ανακοινώθηκε ότι αποτελεί μέλος της δεύτερης καλύτερης πεντάδας της σεζόν 2024-25 για την Ευρωλίγκα. Στις 26 Ιουνίου 2025, η Ρεάλ Μαδρίτης πέρασε από την έδρα της Βαλένθια με 81-70, έκανε το 3-0 στην σειρά των τελικών της Liga Endesa και κατέκτησε το ισπανικό πρωτάθλημα. Στις 2 Νοεμβρίου 2025 κόντρα στην Σαραγόσα για το ισπανικό πρωτάθλημα, είχε 8 τάπες (μαζί με 16 πόντους και 4 ριμπάουντ) και έκανε ατομικό ρεκόρ καριέρας στα κοψίματα. Στις 8 Ιανουαρίου 2026 κόντρα στην Μακάμπι Τελ Αβίβ, μάζεψε 11 ριμπάουντ, έφτασε τα 2.016 σε 297 αγώνες και έγινε ο κορυφαίος ριμπάουντερ στην ιστορία της Ευρωλίγκα, ξεπερνώντας τον Λιθουανό Παούλιους Γιανκούνας. 

## Εθνική Ομάδα
Ο Ταβάρες έπαιξε με την εθνική ομάδα καλαθοσφαίρισης του Πρασίνου Ακρωτηρίου στο Αφρικανικό Πρωτάθλημα Καλαθοσφαίρισης (Αφρομπάσκετ) 2013. Τα επόμενα επτά χρόνια, ο Ταβάρες δεν εκπροσώπησε τη χώρα του λόγω των ασυμβίβαστων ημερομηνιών του συλλόγου του με τις διοργανώσεις της FIBA. Ήταν ξανά στην σύνθεση του Πρασίνου Ακρωτηρίου για το Αφρομπάσκετ 2021. Στις 25 Αυγούστου 2021, ο Ταβάρες σημείωσε 20 πόντους, 18 ριμπάουντ και 6 τάπες σε μία συγκλονιστική νίκη στην παράταση επί της Ανγκόλας. Βοήθησε τη χώρα του να φθάσει στην τέταρτη θέση της διοργάνωσης, ενώ σε ατομικό επίπεδο επιλέχθηκε και στην καλύτερη ομάδα του Αφρομπάσκετ.

## Στατιστικά σταδιοδρομίας

### ΝΒΑ

|-
| align="left" | 
| align="left" | Ατλάντα
| **11** || 0 || 6.6 || .579 || .000 || **.375** || 1.9 || .3 || **.1** || .6 || 2.3
|-
| align="left" | 
| align="left" | Ατλάντα
| 1 || 0 || 4.0 || **1.000** || .000 || .000 || 1.0 || .0 || .0 || .0 || 2.0
|-
| align="left" | 
| align="left" | Κλίβελαντ
| 1 || 0 || **24.0** || .750 || .000 || .000 || **10.0** || **1.0** || .0 || **6.0** || **6.0**
|-
| style="text-align:center;" colspan="2"|**Σταδιοδρομία**
| 13 || 0 || 7.8 || .625 || .000 || .273 || 2.5 || .3 || .1 || .9 || 2.5
|-

### Ευρωλίγκα

|-
| style="text-align:left;background:#AFE6BA;"| 2017–18†
| style="text-align:left;" rowspan=5| Ρεάλ Μαδρίτης
| 29 || 23 || 17.4 || .682 || .000 || .623 || 5.3 || .5 || **.4** || 1.5 || 6.5 || 10.6
|-
| style="text-align:left;"| 2018–19
| 34 || 28 || 19.4 || style="background:#CFECEC;"|**.794** || .000 || .632 || 6.2 || .7 || .4 || style="background:#CFECEC;"| 1.7 || 7.4 || 13.4
|-
| style="text-align:left;"| 2019–20
| 28 || 28 || 22.5 || .685 || .000 || .653 || 7.1 || .8 || .6 || 2.2 || 7.2 || 14.5
|-
| style="text-align:left;"| 2020–21
| **36** || 31 || **26.0** || .651 || .000 || .716 || style="background:#CFECEC;"| **8.0** || **1.1** || **1.0** || style="background:#CFECEC;"| **1.8** || **11.4** || 18.1
|-
| style="text-align:left;"| 2021–22
| 35 || **34** || 22.6 || .695 || .000 || **.737** || 7.5 || 1.0 || .9 || style="background:#CFECEC;"| 1.7 || 10.9 || **18.4**
|- class="sortbottom"
| colspan=2 style="text-align:center;"| Καριέρα
| 162 || 144 || 21.6 || .694 || .000 || .683 || 6.9 || .8 || .7 || 1.8 || 8.9 || 15.0

### Εγχώρια πρωταθλήματα

## Τίτλοι-Διακρίσεις

### Συλλογικοί

#### [[Ρεάλ Μαδρίτης]]

* 2x Ευρωλίγκα: (2018, 2023)
* 5x Πρωτάθλημα Ισπανίας: (2018, 2019, 2022, 2024, 2025)
* 2x Κύπελλο Ισπανίας: (2020, 2024)
* 6x Σούπερ Καπ Ισπανίας: (2018, 2019, 2020, 2021, 2022, 2023)

### Ατομικοί

* MVP του Φάιναλ Φορ της Ευρωλίγκα (2023)
* 6x Καλύτερη ομάδα στην Ευρωλίγκα
** 3x Καλύτερη Πεντάδα (2021, 2022, 2023)
** 3x Δεύτερη Καλύτερη Πεντάδα (2019, 2024, 2025)
* 3x Καλύτερος Αμυντικός στην Ευρωλίγκα (2019, 2021, 2023)
* 4x MVP του μήνα στην Ευρωλίγκα (Οκτώβριος 2018, Νοέμβριος 2021, Απρίλιος 2023, Μάρτιος/Απρίλιος 2025)
* 7x MVP της αγωνιστικής στην Ευρωλίγκα
* 6x Πρώτος στις τάπες στην Ευρωλίγκα (2019, 2020, 2021, 2022, 2023, 2024)
* Πρώτος συνολικά στα ριμπάουντ στην ιστορία της Ευρωλίγκα
* Πρώτος συνολικά στις τάπες στην ιστορία της Ευρωλίγκα
* MVP των τελικών στο Πρωτάθλημα Ισπανίας (2022)
* MVP του Σούπερ Καπ Ισπανίας (2023)
* 5x Καλύτερη ομάδα στο Πρωτάθλημα Ισπανίας
** 3x Καλύτερη Πεντάδα (2019, 2021, 2023)
** 2x Δεύτερη Καλύτερη Πεντάδα (2020, 2022)
*4x Καλύτερος Αμυντικός στο Πρωτάθλημα Ισπανίας (2021, 2022, 2023, 2024)
*2x MVP του μήνα στο Πρωτάθλημα Ισπανίας (Φεβρουάριος 2021, Ιανουάριος 2023)
*7x Πρώτος στις τάπες στο Πρωτάθλημα Ισπανίας (2015, 2018, 2019, 2021, 2022, 2023, 2024)
*Καλύτερη ομάδα στο Γιούροκαπ: (2015)
*Καλύτερος Αμυντικός στην Αναπτυξιακή Λίγκα NBDL (2017)
*Καλύτερη ομάδα στην Αναπτυξιακή Λίγκα NBDL (2017)
*NBDL All Star (2017)

## Παραπομπές


## Εξωτερικοί σύνδεσμοι

* Ο Έντι Ταβάρες στο acb.com  (στα ισπανικά)
* Ο Έντι Ταβάρες στο euroleague.net

Κατηγορία:Καλαθοσφαιριστές Λα Πάλμα
Κατηγορία:Καλαθοσφαιριστές Ρεάλ Μαδρίτης
Κατηγορία:Καλαθοσφαιριστές Ράπτορς 905
Κατηγορία:Καλαθοσφαιριστές Πρωταθλήματος Ισπανίας
Κατηγορία:Καλαθοσφαιριστές Κλίβελαντ Καβαλίερς
Κατηγορία:Σέντερ
Κατηγορία:Καλαθοσφαιριστές Γκραν Κανάρια
Κατηγορία:Καλαθοσφαιριστές Κάντον Τσαρτζ
Κατηγορία:Καλαθοσφαιριστές Μπέικερσφιλντ Τζαμ
Κατηγορία:Καλαθοσφαιριστές Ώστιν Σπερς
Κατηγορία:Καλαθοσφαιριστές Ατλάντα Χοκς
Κατηγορία:Καλαθοσφαιριστές Παγκοσμίου Κυπέλλου 2023